Jou Desember-tuin: Laat die feesvieringe beginDesember is ‘n goeie tyd om wortels te plant. Foto: Life is a garden. Ná ŉ jaar van harde werk, is daar niks beter as om saam met vriende en familie tydens die vakansie te ontspan nie. Laat jou gaste saam met jou jou tuin geniet terwyl julle braai of sommer net in die son baai. Die sade wat jy nou in Augustus gesaai het, sal gereed wees om te oes, onder meer waatlemoen wat nog altyd ŉ wenner op ŉ somerspyskaart is. Raak ook sommer kreatief met die blomme wat nou in jou tuin blom. Dit kan pragtige tafelversierings maak en maak dan sommer nog ŉ ekstra ruikertjie wat jy vir jou gaste as ŉ geskenkie kan gee. Besoek jou plaaslike tuinsentrum, wat aan die Tuinsentrum Vereniging van Suid-Afrika (GCA) behoort, vir nog ŉ paar wonderlike idees of voorraad vir jou tuin. Jy kan wortels gedurende Desembermaand plant. Dit is redelik maklik om te kweek en vaar die beste in diep sanderige leem of leemagtige grond met ŉ los struktuur Barberton Daisies (Gerbera jamesonii) is afkomstig van Suid-Afrika en kom in verskillende helder kleure voor van warm pienk, oranje tot wit. Foto: Life is a garden. Barberton Daisies (Gerbera jamesonii) is afkomstig van Suid-Afrika en kom in verskillende helder kleure voor van warm pienk, oranje tot wit. Hulle word die beste buite gekweek en verkies direkte sonlig en sanderige grond. Hulle groei goed in potte en tuinbeddings. Onthou om hulle maandeliks van September tot Maart te bemes. Hulle maak uitstekende plante vir jou patio of stoep en werk ook goed as ŉ binnenshuise plant om jou leefruimtes op te vrolik. Eiervrug (Solanum melongena), ook bekend as aubergine of brinjal, kom in verskillende groottes, vorms en kleure voor. Die algemeenste van hierdie eetbare vrugte wat in ons kombuise gebruik word, is die Black Beauty. Sommige ander variëteite is die White Star-eiervrug, wat blink, wit vrugte produseer. Dié soort eiervrug is ideaal vir Italiaanse disse. Die Mini Thai Moon-eiervrug lewer vrugte wat soortgelyk aan ŉ tamaties is. Dit is wit van kleur met ŉ paar groen repies en is weer ideaal vir Thaise en Asiatiese resepte. Eiervrug (Solanum melongena), ook bekend as aubergine of brinjal, kom in verskillende groottes, vorms en kleure voor. Die algemeenste van hierdie eetbare vrugte wat in ons kombuise gebruik word, is die Black Beauty. Foto: Life is a garden. Eiervrugte word die beste gekweek in vol sonlig en in vrugbare grond wat goed gedreineer is. Voed jou grasperk in Desember omdat dit gewoonlik ŉ warm maand is. Gebruik ŉ stikstofryke kunsmis wat blaarontwikkeling van die gras sal aanmoedig. Onthou om jou grasperk ná die bemesting deeglik nat te maak. Jy kan nou die waatlemoene en spanspek geniet wat jy in Augustus geplant het. ŉ Groot waatlemoen is ryp as dit ŉ bietjie hobbelrig voel as jy dit streel. Foto: Life is a garden. Jy kan nou die waatlemoene en spanspek geniet wat jy in Augustus geplant het. ŉ Groot waatlemoen is ryp as dit ŉ bietjie hobbelrig voel as jy dit streel. As spanspek ryp is, verskyn ŉ klein kraak op die punt waar die vrugte aan die plant heg. Water: Hou aan om jou rose drie keer per week of meer nat te maak afhangende van die hoeveelheid reën wat in die streek ontvang word. Gedurende droë, warm tydperke kan die plante selfs daagliks water benodig. Bemesting: As jy weggaan met vakansie, kan jy jou rose voed wanneer jy terugkom Plaag- en siektebeheer: Gaan voort om jou rose elke tweede week te behandel vir swartvlek, skimmel, plantluise, kewers en bolwurm. Wees op die uitkyk vir bruin kewers wat in die nag aktief is en aan die rose se blare sal klou. Vra jou plaaslike tuinsentrum vir die korrekte insekdoder hiervoor. Ander take: Verwyder blomme wat verlep het en verwyder syknoppies om te verseker dat die hoofblom tot die beste blom ontwikkel. As jy rose vir jou huis pluk, moet jy slegs 50% van die blomme verwyder; dit verseker ŉ goeie balans van die blare op bos en plaas nie te veel druk op jou rose se wortels nie. Besoek Lifeisagarden.co.za vir meer wenke en inligting oor tuinmaak of neem deel aan die gesprek op by hulle Facebook-blad.